CELEX: 62016FN0004
Language: el
Date: 2016-08-15 00:00:00
Title: Υπόθεση F-4/16: Προσφυγή-αγωγή της 15ης Αυγούστου 2016 — OT κατά Επιτροπής

17.10.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/31
            
         Προσφυγή-αγωγή της 15ης Αυγούστου 2016 — OT κατά Επιτροπής
   (Υπόθεση F-4/16)
   (2016/C 383/41)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα-ενάγουσα: OT (εκπρόσωπος: D. Sobor, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Αφενός, αίτημα ακυρώσεως των αποφάσεων της καθής-εναγομένης με τις οποίες απορρίφθηκαν η υποψηφιότητα της προσφεύγουσας-ενάγουσας για τη θέση του διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, καθώς και οι αιτήσεις της για αρωγή και διεξαγωγή διοικητικής έρευνας σχετικά με τις φερόμενες παρατυπίες και παρανομίες της επίμαχης διαδικασίας επιλογής, και, αφετέρου, αίτημα αποκαταστάσεως της περιουσιακής ζημίας και ικανοποιήσεως της ηθικής βλάβης που η ίδια υποστηρίζει ότι υπέστη.
   
      Αιτήματα
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την από 26 Σεπτεμβρίου 2014 απόφαση της καθής-εναγομένης με την οποία απορρίφθηκε η υποψηφιότητά της για τη θέση του διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας·
            
         
               —
            
            
               να ακυρώσει την από 9 Απριλίου 2015 απόφαση της καθής-εναγομένης με την οποία απορρίφθηκε η διοικητική ένστασή της καθώς και η αίτησή της για αρωγή·
            
         
               —
            
            
               να ακυρώσει την από 22 Οκτωβρίου 2015 απόφαση της καθής-εναγομένης με την οποία απορρίφθηκε η διοικητική ένστασή της·
            
         
               —
            
            
               να υποχρεώσει την καθής-εναγομένη να της καταβάλει το ποσό των 2 836 107 ευρώ (ήτοι, ολογράφως, δύο εκατομμύρια οκτακόσιες τριάντα έξι χιλιάδες εκατόν επτά ευρώ) προς αποκατάσταση της περιουσιακής ζημίας που υπέστη·
            
         
               —
            
            
               να υποχρεώσει την καθής-εναγομένη να της καταβάλει το ποσό των 100 000 ευρώ (ήτοι, ολογράφως, εκατό χιλιάδες ευρώ) προς ικανοποίηση της ηθικής βλάβης της, και
            
         
               —
            
            
               να καταδικάσει την καθής-εναγομένη στα δικαστικά έξοδα.